Eugène Le Roy

Eugène Le Roy  tir francaf suterotik. Ba 29/11/1836 koe Hautefort koblir aze ba 04/05/1907 koe Montignac mulufter.

 Blirizva 
Vey morafa yasa, Eugène Le Roy ba san-alubda ten vayar aze bak 1855 va ervolia vilter. Basekavayan gu rizik nope volugda, arti alubda di griflir. 

Kiewaskiyison va ristulafa boda, bam vanpir koaykakebik koe Périgueux az Montignac mali 1874.

Bak 1877, pason va winkaf glastaf selt, va Marie Peyronnet dositikya yerumar volse kurer. Sin va bardafe nazbeikye ba bata evla ixam dikid. Bak 1878 va Maçonnerie veem denfir.

Batvielu Eugène Le Roy va sokasaneevaf teliz iku suptaf is kevalkaf teliz koe yona lizukafa fela gisuter. Frau lavarn ( Le Moulin du Frau, 1890 ) inaf taneaf berpotaf grabom en tir gijarotifa mulevafa tavera bak Bareafe Sokasane.

Mali 1891 kali 1901, Eugène Le Roy va nubasuteksap vergumvelton gu Malyopasa vayara va kristeva ( Études critiques sur le christianisme ) sutelar. Bak 1894 va sutera va De la Ralphie weltocikya ( Mademoiselle de la Ralphie ) bokar aze bak 1902 tenuker.

Bak 1899 va Jacquou tayexusik ( Jacquou le croquant ) sanegar, i va tan inaf lozolonaf grabom. Bat berpot tir izva ke jotafe gadiskafe tawadayikye vintese va volmalyaca. Kiewatcaf skultelpat bak 1969 di epur.

Eugène Le Roy ko Montignac bulur lize bak 1907 awalker.

|style="vertical-align: top;"|

|}
Le Roy (Eugène)
Le Roy (Eugène)
Le Roy (Eugène)
Le Roy (Eugène)